kardosdrur/scandi-wiki huggingface dataset:
Manuel Ferreira

Manuel Ferreira (22. oktober 1905 – 29. juli 1983) var en argentinsk fodboldspiller (angriber) og -træner.

Han var en del af det argentinske landshold, der vandt sølv ved både OL i 1928 og ved VM i 1930. Begge gange med finalenederlag til Uruguay. I 1929 hjalp han landet til sejr i Copa América.

Ferreira spillede på klubplan primært hos Estudiantes de La Plata. Han var også i to år tilknyttet River Plate. Efter sit karrierestop var han i en kortere periode desuden Estudiantes' træner.

Titler 
Sydamerika-Mesterskabet (Copa América)
 1929 med Argentina

Referencer 

Fodboldspillere fra Argentina
Fodboldspillere fra Estudiantes de La Plata
Fodboldspillere fra Club Atlético River Plate
Fodboldtrænere fra Argentina
Ramón Muttis

Ramón Alfredo Muttis (12. marts 1899 – 12. januar 1955) var en argentinsk fodboldspiller (midterforsvarer).

Han var en del af det argentinske landshold, der vandt guld ved Copa América i 1925 og sølv ved VM i 1930. I alt spillede han 11 landskampe.

Muttis spillede på klubplan primært hos Boca Juniors. Her var han med til at vinde fem argentinske mesterskaber. Han var også tilknyttet blandt andet Argentinos Juniors.

Titler 
Primera División de Argentina
 1923, 1924, 1926, 1930 og 1931 med Boca Juniors

Sydamerika-Mesterskabet (Copa América)
 1925 med Argentina

Referencer 

Fodboldspillere fra Argentina
Fodboldspillere fra Boca Juniors
Fodboldspillere fra Argentinos Juniors
Personer fra Buenos Aires
Carl Claudius

Carl August Claudius (født 1. maj 1855 i København, død 22. februar 1931 på Frederiksberg) var en dansk fabrikant, generalkonsul og samler.

Han var søn af buntmagersvend, senere rekvisitforvalter ved Det Kongelige Teater Carl Johan Edvard Jensen (fra 1882 Jensen Claudius) (1829-1895) og Caroline Jensine (Signe) Marie Carlsen (1836-1876).

Claudius var først lærer ved Mariboes Skole i København og derefter 1877-82 inspektør ved Det forenede Velgørenheds Selskabs Skole, men gik snart over i praktisk forretningsvirksomhed og boede 1884-1906 i Malmø, hvor han oprettede en tekstilfabrik. Endnu ved sin død var han indehaver af et blomstrende svensk etablissement for tilvirkning af possementvarer. 1914 blev han dansk konsul for Peru, 1915 generalkonsul.

I 1906 var han vendt tilbage til København. Allerede før sin sverigesophold var han stærkt musikinteresseret, og under opholdet i Sverige foranledigede han oprettelsen af den derværende sektion af Internationalt Musikselskab og var dennes formand indtil 1. verdenskrigs udbrud 1914. Derudover var han intiativtager til grundlæggelsen af Musikhistoriska Museet i Stockholm 1899, inden for hvis rammer han 1910 fik oprettet et Gunnar Wennerberg minnesrum, hvis forhistorie er skildret af ham i tidsskriftet Musik (1917). Hans opmærksomhed og gavmildhed var dog især rettet mod Musikhistorisk Museum, der nød godt af Claudius' ekspertise og filantropi. Han testamenterede sin samling af gamle instrumenter – en af de største i Europa – til den danske stat. Han var medstifter af Dansk Musikselskab og var i sine sidste år dettes formand, ligesom han selv skrev i dets tidsskrift, Aarbog for Musik. Desuden var han en ledende kraft i styrelsen af Handels- og Søfartsmuseet og i Dansk Folkemuseum.

Hans samling var koncentreret om musikinstrumenter, men Claudius samlede også på mønter, kobberstik, autografer, exlibris etc.

Som en anerkendelse fra svensk side blev han 1928 medlem af Kungliga Musikaliska Akademien. Claudius var gennem mange år formand for Sundby Asyl. Han blev Ridder af Dannebrog 1898, Dannebrogsmand 1920 og Kommandør af 2. grad 1923.

Han blev gift 15. november 1883 i Helligåndskirken med Johanne Sophie Mathilde Lynge (2. maj 1861 i København – 31. maj 1926 i Fredensborg), datter af boghandler, senere kancelliråd Hermann Henrik Julius Lynge og hustru. Hun var billedhugger og pianist.

Han er begravet på Frederiksberg Ældre Kirkegård. Der findes et portrætmaleri af Bernhard Österman 1902 i privateje. Buste udført af hustruen, hugget i marmor af H.P. Pedersen-Dan ca. 1925, i instrumentsamlingen.

Referencer

Kilder 
 "Carl Claudius", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Eksterne henvisninger 

 

Kommandører af Dannebrog
Samlere fra Danmark
Danskere i 1800-tallet
Danskere i 1900-tallet
Personer fra København
Foreningsformænd fra Danmark
Personer i Kraks Blå Bog (afdøde)
Filantroper fra Danmark
Fabrikanter fra Danmark
Personer i Dansk Biografisk Leksikon
Fernando Paternoster

Fernando Paternoster (24. maj 1903 – 6. juni 1967) var en argentinsk fodboldspiller (forsvarer).

Han var en del af det argentinske landshold, der vandt sølv ved både OL i 1928 og ved VM i 1930. Begge gange med finalenederlag til Uruguay. I 1929 hjalp han landet til sejr i Copa América.

Paternoster spillede på klubplan hos Atlanta, Racing Club, Vélez Sársfield og Argentinos Juniors.

Titler 
Sydamerika-Mesterskabet (Copa América)
 1929 med Argentina

Referencer 

Fodboldspillere fra Argentina
Fodboldspillere fra Racing Club de Avellaneda
Fodboldspillere fra Club Atlético Vélez Sársfield
Fodboldspillere fra Argentinos Juniors
Vale Abraão

Vale Abraão er en portugisisk/fransk/schweizisk dramafilm fra 1993 baseret på Agustina Bessa-Luís roman og er instrueret af Manoel de Oliveira.

Medvirkende 
 Leonor Silveira
 Cécile Sanz de Alba
 Luís Miguel Cintra
 Ruy de Carvalho

Eksterne henvisninger 
 

Film fra 1993
Franske film fra 1993
Film fra Portugal
Film fra Schweiz
Dramafilm fra Frankrig
Guillermo Stábile

Guillermo Stábile (17. januar 1905 – 27. december 1966) var en argentinsk fodboldspiller (angriber) og -træner, der blev topscorer ved historiens første VM-slutrunde, VM i 1930.

Han spillede for Huracán i hjemlandet, og var desuden udlandsprofessionel i Italien hos Genoa og Napoli, samt i Frankrig hos Red Star Paris. Med Huracán vandt han to argentinske mesterskaber.

Stábile repræsenterede det argentinske landshold ved VM i 1930 i Uruguay. Her var han med til at vinde sølv og blev desuden med otte mål turneringens topscorer, og dermed den første VM-topscorer i historien.

Efter sit karrierestop blev Stábile træner, og var blandt andet i hele 21 år argentinsk landstræner. På denne post førte han argentinerne til hele seks Copa América-titler. Han var desuden klubtræner, blandt andet for Racing Club, som han hjalp til tre argentinske mesterskaber, samt for San Lorenzo og Estudiantes.

Titler

Titler som spiller 
Primera División de Argentina
 1925 og 1928 med Huracán

Titler som træner 
Primera División de Argentina
 1949, 1950 og 1951 med Racing Club

Sydamerika-Mesterskabet (Copa América)
 1941, 1945, 1946, 1947, 1955 og 1957 med Argentina

Referencer

Eksterne henvisninger 

 

Fodboldspillere fra Argentina
Fodboldspillere fra Club Atlético Huracán
Fodboldspillere fra S.S.C. Napoli
Trænere for Argentinas fodboldlandshold
Personer fra Buenos Aires
A, B, C... Manhattan

A, B, C... Manhattan er en amerikansk dramafilm fra 1997 instrueret af Amir Naderi

Medvirkende 
 Lucy Knight – Colleen
 Erin Norris – Kacey
 Sara Paul – Kate
 Maisy Hughes – Stella
 Nikolai Voloshuk – Stevie
 Merritt Nelson – Janet 
 Arnie Charnik – Louis
 Stella Rose – Roz
 Ezra Buzzington – Zach

Eksterne Henvisninger 

Dramafilm fra USA
Amerikanske film fra 1997
Æresgjesten

Æresgjesten er en norsk film fra 1919, som regnes som tabt.

Det blev tidligere antaget at filmen ikke havde været vist offentligt, men man har fundet bevis for at den blev vist på Hamar i 1919.

Handling
Generalkonsulen vil have at Klara James skal gifte sig med en greve, men vedkommende viser sig at skjule noget som myndighederne ikke kan lide.

Rolleliste
Esben Lykke-Seest - Edvard 
Arthur Barking - Frank 
Helen Storm - Klara James 
Hans Ingi Hedemark - Robert 
Oscar Amundsen - Greven

Eksterne henvisninger 
 

Norske film fra 1919
Stumfilm fra Norge
Film i sort-hvid
Dramafilm fra Norge
Kriminalfilm fra Norge
Ludovico Bidoglio

Ludovico Bidoglio (5. februar 1900 – 25. december 1970) var en argentinsk fodboldspiller (forsvarer).

Han var en del af det argentinske landshold, der vandt guld ved Copa América i både 1925 og 1927, og sølv ved OL i 1928 i Amsterdam.

Bidoglio spillede på klubplan primært hos Boca Juniors. Her var han med til at vinde det argentinske mesterskab i 1931.

Titler 
Primera División de Argentina
 1931 med Boca Juniors

Sydamerika-Mesterskabet (Copa América)
 1925 og 1927 med Argentina

Referencer 

Fodboldspillere fra Argentina
Fodboldspillere fra Boca Juniors
Personer fra Buenos Aires
Color Print

Color Print A/S er et dansk trykkeri med hovedsæde i Vadum og afdelinger i Sverige og Norge. Virksomheden blev stiftet i 1987 af Eigild Bødker Christensen. I 1997 blev virksomheden noteret på Københavns Fondsbørs og i 2006 blev den afnoteret. Anno 2010 er Color Print 100% ejet af kapitalfonden Polaris Private Equity II. 

Color Print A/S havde i regnskabsåret 2009/2010 en omsætning på 814,3 mio. kr. og et nettoresultat på 19,4 mio. kr. Det gennemsnitlige antal medarbejdere var 344 (2009/2010).

Color Print trykker bl.a. magasiner, brochurer og kataloger, på store rotationsmaskiner der kan trykke op til 140.000 tryksager i timen.

Konkurs 
I starten af august 2012 blev virksomheden erklæret konkurs, da banken mistede tålmodigheden i forhold til at virksomheden har været til salg i en årrække.

Referencer 

Etableret i 1987
Virksomheder i Aalborg
Vadum
Grafiske virksomheder i Danmark
Ángel Bossio

Ángel Bossio (5. maj 1905 – 31. august 1978) var en argentinsk fodboldspiller (målmand).

Han var en del af det argentinske landshold, der vandt sølv ved både OL i 1928 og ved VM i 1930. Begge gange med finalenederlag til Uruguay. I 1929 hjalp han landet til sejr i Copa América.

Bossio spillede på klubplan primært hos de hjemlige klubber Talleres og River Plate

Referencer 

Fodboldspillere fra Argentina
Fodboldspillere fra Club Atlético River Plate
Alfredo Foglino

Alfredo Foglino (1893 – 1968) var en uruguayansk fodboldspiller, der med Uruguays landshold vandt guld ved tre sydamerikanske mesterskaber, i henholdsvis 1916, 1917 og 1920. Det var samtidig de tre første gange uruguayanerne vandt turneringen. Han spillede i alt 47 landskampe. Fra 1915 til 1916 var han desuden landsholdets træner.

Foglino spillede på klubplan for Nacional i hjemlandet. Her var han med til at vinde hele ni uruguayanske mesterskaber.

Titler 
Primera División Uruguaya
 1912, 1915, 1916, 1917, 1919, 1920, 1922, 1923 og 1924 med Nacional

Sydamerika-Mesterskabet (Copa América)
 1916, 1917 og 1920 med Uruguay

Referencer 

Fodboldspillere fra Uruguay
Fodboldtrænere fra Uruguay
Personer fra Montevideo
BMF Holding

BMF Holding, Aalborg ApS mest kendt som DCS Group er en dansk servicevirksomhed med hovedsæde i Nørresundby. Virksomheden blev stiftet i 1981 af Bente Fossing & Michael Fossing. I 2009 blev DCS Group frasolgt til Supreme Group med hovedsæde i Dubai, DCS Group har stadig hovedkvarter i Nørresundby. 

BMF Holding, Aalborg ApS havde i regnskabsåret 2009/2010 en omsætning på 1,316 mia. kr. og et nettoresultat på 106,643 mio. kr. 

BMF Holdings datterselskaber leverer forskellige serviceydelser indenfor containere, feltrationer, lejre, brændstofforsyning, m.m.

Referencer 

Etableret i 1981
Holdingselskaber i Danmark
Virksomheder i Nørresundby
Antonio Urdinarán

Antonio Urdinarán (30. oktober 1898 – 8. juni 1961) var en uruguayansk fodboldspiller og olympisk guldvinder på Uruguays landshold.

Han vandt guld ved tre sydamerikanske mesterskaber i 1916, 1917 og 1920 med landsholdet. Det var de tre første gange uruguayanerne vandt turneringen. Det blev også til triumf ved OL i 1924 i Paris. Han spillede i alt 17 landskampe hvori han socrede to mål.

Urdinarán spillede på klubplan for Defensor Sporting og Nacional i hjemlandet.

Referencer 

Fodboldspillere fra Uruguay
Rosenmeier Electronics

Rosenmeier Electronics A/S eller anno 2011 Tech Data A/S er en dansk it-grossist med hovedsæde i Nørresundby. Virksomheden blev i 2010 opkøbt af det amerikansk ejede Tech Data A/S. Rosenmeier Electronics åbnede i 1999, men virksomhedens historie går tilbage til 1898, hvor en ung tysker ved navn William Rosenmeier åbnede en butik med ure og musikinstrumenter i Nørresundby. Sidenhen sælges der cykler og senere igen radioapparater.

Rosenmeier Electronics A/S havde i regnskabsåret 2009/10 en omsætning på 888,821 mio. kr. og et nettoresultat på 14,223 mio. kr. Det gennemsnitlige antal medarbejdere var 88 (2009/10).

Tech Data driver anno 2011 stadig virksomhed fra det tidligere Rosenmeier Electronics lokaler i Nørresundby. Der distribueres bl.a. itudstyr, software, tv- og radioapparater med mere.

Referencer 

Etableret i 1898
Ophørt i 2010
Virksomheder i Aalborg
Grossistvirksomheder i Danmark
Virksomheder i Nørresundby
Ludwig Stumpfegger

SS-Obersturmbannführer (oberstløjtnant) Ludwig Stumpfegger (11. juli 1910 – 2. maj 1945) var en tysk SS-læge under anden verdenskrig og Adolf Hitlers personlige kirurg fra 1944. Han var til stede, da Hitler begik selvmord den 30. april 1945 i førerbunkeren.

Stumpfegger var en dygtig ortopædisk kirurg, som arbejdede på en klinik i Hohenlychen under Karl Gebhardt. På Gebhardts anbefaling blev han 31. oktober 1944 sendt til førerhovedkvarteret på Østfronten. Stumpfegger beundrede Hitler og gav ham sin ubetingede loyalitet. På dette tidspunkt blev Hitler også behandlet af Theodor Morell, som gav ham piller, hvilket blot forværrede tilstanden. Stumpfegger var alligevel påpasselig med ikke at kritisere Morell.

Fra 20. april 1945 opholdt Stumfpegger sig i Førerbunkeren i Berlin. Han boede i to rum i nederste etage i tilknytning til Hitlers private del af bunkeren.

Stumpfegger var blandt dem, som forsøgte at flygte fra førerbunkeren efter Hitlers selvmord 30. april. Arthur Axmann fortalte senere, at han havde set ligene af Stumpfegger og Martin Bormann på det sted, hvor Invalidenstrasse krydser jernbanelinjen, og at de åbenbart var blevet dræbt af russiske soldater den 1. eller 2. maj. Det er også hævdet, at Stumpfegger begik selvmord med en giftampul, da han havde tilgang til sådanne. Det blev i 1971 bekræftet, at både Bormann og Stumpfeggers knogler blev fundet på netop det sted, hvor Axmann havde set deres lig. Der blev fundet glassplinter i begge kraniers kæber, hvilket kan indikere, at de begge døde af at have taget giften cyankalium. Ud over det blev der taget DNA-prøver, der bekræftede begge ligs identitet.

Nazister fra Tyskland
Tyskland under 2. verdenskrig
Forbrydere i Holocaust
Nazister der har begået selvmord
Nazi-læger
Personer fra München
Inta Ruka

Inta Ruka (født 3. juni 1958 i Riga i Lettiske SSR) er en lettisk fotograf.

I mere end to årtier har Inta Ruka fotograferet folk i hendes land – fra 1984 til 2000 primært i det landlige område omkring Balvi, og senere i stigende grad i den lettiske hovedstad Riga. I serien "Folk jeg mødte" () påbegynder hun samtaler med ukendte mennesker for at bede dem om et portræt. Derimod i "Amaliagade 5a" () fokuserer hun på beboerne i en bestemt boligkarré bestående af lejligheder i Riga. Væk fra alfarvej fra den maleriske gamle bydel med gennemrestaurerede turistobjekter, leverer hun et utilsløret syn på den aktuelle tilstand af forandringer i Letland siden dens integration i den Europæiske Union. I de tidligere Sovjetbloklande deler hun sin dokumentar-antropologiske tilgang med Anatanas Sutkus og Boris Mikhailov, og internationalt med amerikanerne Walker Evans og Dorothea Lange.

Ruka modtog i 1998 et legat fra Hasselbladfonden, Spidolaprisen fra Letlands Kulturfond () i 1999 og et legat til Kunstnerhuset Villa Waldberta i Feldafing i 2002. Et år senere tildelte Letlands Kunstnerunion () hende "Årets Pris 2003". Inta Rukas fotografier er allerede blevet præsenteret på en række vigtige internationale udstillinger. I 1999 deltog Ruka på den 48. Venedigbiennale med "Mine mennesker fra landet" (), der endelig publicerede hendes navn internationalt. I 2006 organiserede Fotograficentret i Istanbul en stor solo-udstilling af hendes billeder. Fra 2006 til januar 2007 blev hendes fotografier vist sammen med værker af Wolfgang Tillmans, Boris Mikhailov og andre berømte kunstnere på udstillingen "In the Face of History: European Photographers in the 20th Century" på Barbican Arts Centre i London.

Inta Ruka har deltaget i dokumentarfilmen om sig selv "Fotografen från Riga" af Maud Nycander. Siden den 12. oktober 2009 er Inta Ruka Kavaler af Trestjerneordenen, en orden hun fik overrakt af Letlands præsident Valdis Zatlers på Rigas Slot den 17. november 2009.

Kildehenvisninger 

Kunstnere fra Letland
Fotografer fra Letland
Kavalerer af Trestjerneordenen
Personer fra Riga
Darmstadt-Kranichstein

Kranichstein er en nordlig bydel af Darmstadt.

Eksterne henvisninger 

Darmstadt
Bydele og forstæder i Tyskland
Genbrugsbutik

En genbrugsbutik er en butik, som sælger brugte ting, primært i form af tøj, men andre ting som bøger, møbler, legetøj, porcelæn og film sælges også.

Mange genbrugsbutikker drives af velgørenhedsorganisationer, der bruger overskuddet til nødhjælp. Disse butikker får indleveret tøj, fra folk som ellers ville smide det ud. Der findes også genbrugsbutikker, der drives med kommercielle formål. Visse af disse har specialiseret sig i tøj fra særlige perioder eller bestemt antikviteter. Genbrugsbutikker der drives af velgørende organisationer har ofte frivillige medarbejdere, hvilket bl.a. gælder Kirkens Korshær, Frelsens Hær (herunder Fretex i Norge), Mødrehjælpen og Røde Kors.

Genbrug i Danmark 
Danmark fik sin første genbrugsbutik i foråret 1972 belligende i Gl. Munkegade 8 i Aarhus, butikken eksisterer stadigt og drives af Folkekirkens nødhjælp. I Danmark findes der i dag omkring 800 genbrugsbutikker landet over. Omkring 80 % af alt det tøj, som indleveres bliver sendt til Afrika og solgt igen, så forskellige nødhjælpsorganisationer kan tjene penge på tøjet. Meget andet tøj sendes til Indien, hvor det bl.a. bliver omdannet til kradsuld, der bruges i tæpper. Dette har dog skabt problemer for den lokale tøj- og læderindustri, da de har svært ved at konkurrere med priserne på genbrugstøj fra vestlige lande. I Østafrika har man derfor arbejdet på, at stoppe indporten af vestligt genbrugstøj.

I 2013 havde Røde Kors 232 butikker og omsatte for 126,9 millioner kroner og Kirkens Korshær havde 245 butikker om en omsætning på 109 millioner kroner og en indtægt på 30,5 millioner kroner i 2012. Generelt har omsætningen været stigende, men samtidig er mængden af indsamlet tøj faldet. Således har Frelsens Hær i Esbjerg oplevet et fald fra 4000 tons i 2010 til 3000 tons i 2013. I 2012 indsamlede Frelsens Hær 6.000 tons.

Der findes også såkaldte byttebutikker, hvor kunder kan komme med ét stykke tøj og bytte det til et andet.

Genbrugsting som julegaver bliver i stigende anvendt, ligesom brugt børnetøj også har oplevet en stigning.

Nogle steder har kommunale affaldsselskaber åbnet genbrugsbutikker med effekter fra genbrugspladser. Dette har dog fået bl.a. Dansk Røde Kors og Kirkens Korshær har dog brokket sig over dette, da det underminere deres indtægtskilde. Dansk Industri brokkede sig ligeledes og mente at kommunerne brød loven, når de fiskede folks aflagte ting op af affaldscontainere.
I foråret 2015 igangsatte Dansk Røde Kors en kampagne, der skulle få folk til at give deres aflagte tøj til genbrug frem for at smide det ud, da omkring 90.000 tons tøj hvert år bliver smidt i skraldespanden. Samme efterår oprettede organisationen en modeblog om genbrugstøj. Selvom markedet for genbrug generelt er stigende i Danmark, er befolkningen stadig tilbageholdende med at give ting købt i genbrugsbutikker i julegave.

Danske genbrugsbutikker 
Følgende organisationer driver genbrugsbutikker i Danmark. Mange af disse er folkekirkelige organisationer.
 Blå Kors
 Danmission
 Dansk Folkehjælp
 Frelsens Hær
 Kirkens Korshær
 Kræftens Bekæmpelse
 Mission Afrika
 Røde Kors
 Mødrehjælpen

Se også 
 Loppemarked

Referencer
Ángel Romano

Alfredo Ángel Romano (2. august 1894 – 22. august 1972) var en uruguayansk fodboldspiller (angriber), og seks-dobbelt sydamerikansk mester med Uruguays landshold.

Han spillede over en periode på 16 år 68 kampe og scorede 28 mål for det uruguayanske landshold. I denne periode var han med til at vinde sydamerikanske mesterskab hele seks gange, og var også en del af holdet da det vandt guld ved OL i 1924 i Paris.

Romano spillede på klubplan for Nacional i hjemlandet. Her var han med til at vinde intet mindre end ni uruguayanske mesterskaber.

Titler 
Primera División Uruguaya
 1911, 1915, 1916, 1917, 1919, 1920, 1922, 1923 og 1924 med Nacional

OL
 1924 med Uruguay

Sydamerika-Mesterskabet (Copa América)
 1916, 1917, 1920, 1923, 1924 og 1926 med Uruguay

Referencer 

Fodboldspillere fra Uruguay
Fodboldspillere fra Club Nacional de Football
Daniel Petrov

Daniel Bozjilov Petrov (bulgarsk: Даниел Божилов Петров) (født 8. september 1971 i Varna) er en tidligere bulgarsk bokser. Under Sommer-OL 1992 i Barcelona Spanien vandt han en sølvmedalje i vægtklassen Let-fluevægt.  Under Sommer-OL 1996 i Atlanta USA vandt han en guldmedalje i samme vægtklasse. Han var bulgarsk mester i flere år og i 1993 vandt han EM i boksning i Bursa i Tyrkiet. To år senere i 1995 blev han verdensmester i boksning i Berlin i Tyskland. Han forsvarede sin EM-titel i 1996 i Vejle i Danmark.

Eksterne henvisninger 
 
 Profil  på sportsreference.com 

Boksere fra Bulgarien
Personer fra Varna
West Point (Nebraska)

West Point er en amerikansk by og administrativt centrum for det amerikanske county Cuming County, i staten Nebraska. I 2000 havde byen et indbyggertal på 3.660.

Byer i Nebraska
Bir Tawil

Bir Tawil eller Bi'r Tawīl (; Bi'r eller بير , som betyder kilde) er et 2.060 km² stort område på grænsen mellem Egypten og Sudan, som hverken påberåbes af det ene eller andet land.  

Området benævnes også Bir Tawil-trekanten, på trods af områdets firkantede form, med den lange side i den nordlige del af området, der løber langs den 22° nordlige breddegrad. Det er det eneste område, hvor den administrative grænse fra 1902 mellem de to lande løber syd for den politiske grænse fra 1899, der defineredes som den 22° nordlige breddegrad. Fra øst til vest er området mellem 46 km langt i syd, og 95 km langt i nord, og mellem 26 km og 31 km bredt fra nord til syd, i alt 2,060 km² i størrelse.

Bir Tawil-området kom under egyptisk administration i 1902, fordi det var græsgange for Ababdastammen hjemmehørende i Aswan i Egypten. Samtidig kom Hala'ib-trekanten nord for 22° nordlig breddegrad, og nordøst for Bir Tawil, under sudanske administration, fordi stammerne i dette område var hjemmehørende i Sudan. De to "trekanter" grænser op til hinanden og udgør et kvadripunkt. Egypten administrerer stadig området, men det ses ikke på egyptiske regeringskort. Både Egypten og Sudan gør krav på det andet område Hala'ib-trekanten og skiftes til at administrere området.

Eksterne henvisninger 
International Grænseundersøgelse  
The Bir Tawil Trapezoid

Kildehenvisninger 

Egyptens geografi
Sudans geografi
Omstridte områder
Aurora (Nebraska)

Aurora er en amerikansk by og administrativt centrum i det amerikanske county Hamilton County, i staten Nebraska. I 2000 havde byen et indbyggertal på .

Ekstern henvisning 
Auroras hjemmeside 

Byer i Nebraska
Gering (Nebraska)

Gering er en amerikansk by og administrativt centrum for det amerikanske county Scotts Bluff County, i staten Nebraska. Gering har  indbyggere.

Referencer

Ekstern henvisning 
Gerings hjemmeside 

Byer i Nebraska
Tecumseh (Nebraska)

Tecumseh er en amerikansk by og administrativt centrum for det amerikanske county Johnson County i staten Nebraska. I 2010 havde byen et indbyggertal på .

Tecumseh hed oprindeligt Frances, under hvilket navn byen blev grundlagt i 1856. Kort efter grundlæggelsen blev byens navn ændret til det nuvrende, opkaldt efter Tecumseh, en indfødt amerikaner.

Referencer

Ekstern henvisning 
 Tecumsehs hjemmeside 

Byer i Nebraska
Kimball (Nebraska)

Kimball er en amerikansk by og administrativt centrum i det amerikanske county Kimball County, i staten Nebraska. I 2000 havde byen et indbyggertal på .

Ekstern henvisning 
Kimballs hjemmeside  

Byer i Nebraska